Diari Oficial de la Generalitat Valenciana


Sumari del DOGV 2026, del 18-05-1993 (1993/827995)

RESOLUCIÓ de 27 d'abril de 1993, del Director General de l'Institut Valencià d'Administració Pública, per la qual es convoca un curs sobre utilització dels sistemes d'informació de comptabilitat i nòmines de la Generalitat Valenciana i un curs sobre el sistema d'informació pressupostaria de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2026

Data del DOGV
:   18-05-1993

Secció del DOGV
:   ALTRES DISPOSICIONS

Número del document
:   1993/827995


Data del document
:   27-04-1993

Organisme emissor
:   Conselleria d'Administració Pública

Tipus de document
:   Resolució

Resolució de 27 d'abril de 1993, del Director General de l'Institut Valencià d'Administració Pública, per la qual es convoca un curs sobre utilització dels sistemes d'informació de comptabilitat i nòmines de la Generalitat Valenciana i un curs sobre el sistema d'informació pressupostària de la Generalitat Valenciana.  
L'Institut Valencià d'Administració Pública, per suggeriment de la Direcció General del Tresor i Gestió Informàtica de la Conselleria d'Economia i Hisenda proposen en aquesta convocatòria englobar dos cursos de formació d'interés per als funcionaris de la Generalitat Valenciana que realitzen tasques específiques de gestió pressupostària i dels sistemes informàtics de comptabilitat i nòmines.  
Mitjançant la convocatòria del curs sobre utilització dels sistemes d'informació, es tracta d'instrumentalitzar un procediment de formació en la gestió pressupostària de cada centre, amb la utilització del sistema d'informació pressupostària de la Generalitat Valenciana i dels diversos subsistemes que la composen, propostes, prejectes d'inversió i gestió i de tresoreria, destinats al personal administratiu i auxiliar d'enregistrament i tractament de dades.  
D'igual manera, i amb la convocatòria del curs sobre el sistema d'informació pressupostària de la Generalitat Valenciana, es pretén proporcionar una formació adequada al personal usuari dels sistemes informàtics de comptabilitat i nòmines, per a un millor aprofitament de les funcionalitats que ofereixen aquests sistemes, per tal de millorar en la gestió econòmica i en la gestió de personal, en el marc de la modernització de l'administració pública Autonòmica. En atenció d'aquests motius, resolc:  
Primer  
Convocar, en aquest any 1993, el Curs 090/93, sobre utilització dels sistemes d'informació de comptabilitat i nòmines de la Generalitat Valenciana, dirigit al personal funcionari de la Generalitat Valenciana dels grups C i D.  
Valorar especialment, en ordre a la selecció per a l?assistència al Curs 090/93, la pertinença a unitats administratives directament implicades en la gestió de les nòmines o gestió econòmica o intervencions delegades  
Convocar, també en aquest any 1993, el Curs 095/93 sobre el Sistema d'Informació Pressupostària de la Generalitat Valenciana (SIP-GV), dirigit al personal funcionari de la Generalitat Valenciana dels grups A i B.  
Pel que fa. al Curs 095/93, valorar especialment la pertinença a unitats administratives directament implicades en la gestió econòmica o la pertinença a intervencions delegades.  
En ambdós supòsits es comptarà, en ordre a la selecció dels assistents, amb informe preceptiu del Cap de l'Àrea d'Informàtica del Centre de Càlcul de la Conselleria d'Economia i Hisenda.  
Segon  
Integrar aquests cursos dins del Pla de Formació de l?IVAP 93 i considerar-los així als efectes de la seua comptabilització com a quota per sol·licitant i any.  
Tercero  
Establir com a dates de realització dels cursos les següents:  
El Curs 090/93, sobre utilització dels sistemes d'informació de comptabilitat i nòmines de la Generalitat Valenciana, amb una duració de 15 hores lectives, tindrà lloc del 21 al 25 de juny, de dilluns a divendres, de 16'30 a 19'30 hores, als locals del Centre de Càlcul de la Conselleria d'Economia i Hisenda, carrer dels Banys de l'Almirall, i anirà dirigit a dotze funcionaris de la Generalitat Valenciana, dels grups C i D, a fi de garantir-ne l?ensenyament en pràctiques amb terminals.  
El Curs 095/93, sobre el Sistema d'Informació Pressupostària de la Generalitat Valenciana (SIP-GV), amb una duració de 21 hores lectives, tindrà lloc del 18 al 27 d'octubre, de dilluns a dijous, de 16'30 a 19'30 hores, als locals del Centre de Càlcul de la Conselleria d'Economia i Hisenda, carrer dels Banys de l'Almirall, dirigit a 15 funcionaris de la Generalitat Valenciana dels grups A i B.  
Quart  
Considerar d'aplicació allò establert en les clàusules cinquena, sisena i setena de la Resolució de 3 de desembre de 1992, del Director General de l'Institut Valencià d'Administració Pública, pel que fa al règim de presentació d'instàncies i relacions prioritzades.  
Per tant, i respecte al Curs 090/93, els interessats hauran de presentar les seues sol·licituds fins el dia 21 de maig pròxim, en les seues respectives conselleries, organismes autònoms o direccions territorials, i s'enviaran les relacions prioritzades a l'IVAP el 8 de juny.  
Respecte al Curs 095/93, els interessats hauran de presentar les seues sol·licituds fins el dia 18 de setembre pròxim, a les seues respectives conselleries, organismes autònoms o direccions territorials, i s'enviaran les relacions prioritzades a l'IVAP el 4 d'octubre.  
Cinquè  
Establir un règim semblant al que regeix en la resta dels cursos del Pla de Formació de l'IVAP, respecte a la realització de la corresponent prova avaluatòria, expedició de certificats d'aprofitament i obligatorietat d'assistència continuada.  
Sisé  
Regular que el contingut dels cursos inclourà les unitats  
didàctiques següents:  
Curs 090/93. Utilització dels sistemes d'informació de comptabilitat i nòmines de la Generalitat Valenciana.  
1. Estructura informàtica de suport   
- El sistema informàtic del Centre de Càlcul.   
- Línies, pantalles i impressores: connexió, desconnexió.  
- Software associat a connexió d'usuaris.   
- Avaries, problemes: vies de solució.  
II. Els sistemes d'informació de comptabilitat i nòmines.   
- Entorn d'usuaris: menús, connexió i perfils.   
- Opcions de menús de comptabilitat: consultes i llistats. - Opcions de menús de nòmines: consultes i Llistats.  
III. Maneig d'impressores.   
- Tipus de Llistats: interactius/batch.   
- Cues d'impressió d'usuaris: spool.   
- Comandaments d'utilització CICS/PRINT.   
- Recomanacions en petició de llistats.  
Curs 095193. El sistema d'informació pressupostària de la Generalitat Valenciana (SIP-GV).  
I. El sistema d'informació pressupostària de la Generalitat Valenciana: característiques.   
- Concepció del Sistema: del TEC-GV al SIP-GV.   
- Característiques funcionals: mòduls.   
- Suport informàtic.  
II. Estructura comptable.   
- Organització dades: partides i moviments.   
- Fases d'execució pressupostària: ingressos, despeses.   
- Interfase amb Pla General de Comptabilitat Pública (PGCP).  
III. Gestió de propostes.   
- Estructura de dades de propostes.   
- Fases d'execució en propostes.  
IV. Gestió de projectes d'inversió.   
- Estructura de dades dels Pl.   
- Característiques dels PI: funcionalitats.   
- Manteniment de dades: centralitzades i descentralitzades.  
V. Gestió de tresoreria/FE.   
- Fases execució pressupostària.   
- Moviments de fons extrapressupostaris.   
El professorat que impartirà les unitats didàctiques, expert en els temes objecte dels cursos, serà seleccionat per la Direcció General del Tresor i Gestió Informàtica.  
Seté  
De conformitat amb l'annex XIV de la Resolució de 3 de desembre de 1992 (DOGV 16.12.92):  
Preu del Curs 090/93 per alumne = 9.750 PTA.  
Preu del Curs 095/93 per alumne = 21.000 PTA.  
València, 27 d'abril de 1993.- El Director General de l?IVAP: Rafael de Juan i Fenollar.